ming030890/wiki-yue-high-quality huggingface dataset:
Nowhere Boys

Nowhere Boys係一隊香港樂隊，響2015年成立，家吓係音樂份子（Frenzi Music）嘅旗下樂隊。樂隊成員包括主音Van Chan、鼓手Nate Wong、 吉他手Kenneth Angus、 鍵琴手／小提琴手Fisher Kan（漁佬）同低音吉他手Hansun Chan。佢哋稱佢哋嘅音樂為Cinematic Rock（電影式搖滾）。Nowhere Boys大部份嘅歌曲都係啟發自電影。

簡介
成員響樂隊成立前各有背景。Van本身係建築師。Nate響美國波士頓栢克理音樂學院畢業，係全職鼓手。Kenneth係維修結他嘅。Fisher 同Hansun就教琴/結他。
2014年主音Van響香港中環 Backstage Live Restaurant 嘅一個電影音樂活動認識鼓手Nate，jam 歌後決定組織樂隊。Van 就響識嘅人裏面揾適合嘅樂手，組成左Nowhere Boys。2015年初Nowhere Boys自資推出同名迷你專輯《Nowhere Boys》。由於資金有限，成張專輯都係響佢哋自己屋企錄音。印嘅1,000張唱片竟然3個月賣晒。之後佢哋就簽左馮穎琪同謝國維嘅音樂份子。。
2016年2月Nowhere Boys成功經馮穎琪同林一峰創立嘅「音樂蜂」眾籌平台籌得10萬蚊，推出專輯《Welcome To Our Hyperreality》，當中嘅《亂世超人》、《逃出阿卡拉》及《麥克折射缐》係派台作品。
2016年8月Nowhere Boys同演員游學修合作，創作咗單曲《普通華》，得到著名填詞人黃偉文推介。同月佢哋為 E-Sports Festival 2016創作過活動嘅主題曲《Sound of Battle》。

名稱
Nowhere Boys嘅名來自一套關於約翰連儂成長嘅電影“Nowhere Boy”，當中有一幕提到佢曾經被學校老師潑冷水，同佢話“You’re going nowhere.”，但佢嘅回應竟然係“Is nowhere full of geniuses, sir?” 。因為樂隊成員都係披頭四樂隊嘅超級擁躉，仰慕約翰連儂嘅率性，亦想達到“full of geniuses” 嘅音樂國度，所以改名為Nowhere Boys。
Novion-Porcien

Novion-Porcien係法國嘅一個市鎮，位置喺亞丁。
Now午間新聞

《Now午間新聞》（英文：Now Noon News）係香港Now新聞台製作嘅新聞節目，於Now新聞台、Now財經台（只限部分時段）、ViuTV播放（只同步12:00一節）。香港其他電視台同類節目有無綫電視嘅《午間新聞》、HOY TV嘅《午間新聞》（12:30時段）及鳳凰衛視香港台嘅《午間快綫》（13:00時段）。
午間新聞內容每小時更新一次。主播以及前線記者於午間時段詳盡報導即日頭條、突發新聞、政壇動態、國際時局、本地社會民生等新聞。
若Now新聞台需要直播記者會或突發新聞，直至12:00仍然直播，《Now午間新聞》會順延播出；而ViuTV會喺12:00插播《Now新聞報道》片頭後聯播Now新聞台節目；若12:30仍然直播，港股交易日Now財經台12:30仍然會聯播Now新聞台節目。

場景
now新聞台直播室（左方，使用中螢幕）：禮拜一至五（港股交易日）12:00及12:30。
now新聞台直播室（左方螢幕，主播台）：禮拜一至五（公眾假期）、禮拜六、日12:00及12:30。
now新聞台直播室（左方，使用中螢幕）：禮拜一至五（港股交易日）13:00-14:00。
背景嘅大螢幕則為虛擬大廈、城市、齒輪，斜排顯示出Now News字樣，背景色為淺藍色。
Now668

now668係now TV嘅一個香港賽馬頻道，於2014年2月2號啟播。
快錢

快錢係一種「朝種樹晚𠝹板」嘅經濟收入，係少付出多收獲，食腦。利潤最大化、「貨如輪轉、一本萬利」嘅生意收益。呢種生意通常係橫財，冒風險唔細嘅。
快閃記憶體

快閃記憶體，係一種EEPROM嘅形式，可以喺操作中多次擦寫嘅記憶體。呢種科技主要用喺一般性資料儲存，同埋喺電腦同其他數碼產品之間交換傳輸資料，例如記憶卡同USB手指。快閃記憶體係一種特殊嘅、以大區塊抹寫嘅EEPROM。早期嘅快閃記憶體進行一次抹除，就會清嗮全部喺晶片上嘅資料。
快閃記憶體嘅成本遠比可以位元組為單位寫入嘅EEPROM低，亦因為咁成為咗非揮發性固態儲存最重要亦最廣為採納嘅技術。PDA、手提電腦、數碼隨身聽、數碼相機同埋手機上都有用到快閃記憶體。另外，快閃記憶體喺遊戲主機上嘅採用亦都越嚟越多，取代咗儲存遊戲資料用嘅EEPROM或者帶有電池嘅SRAM。
快閃記憶體係非揮發性嘅記憶體，即係話保存資料係唔用電嘅。同硬碟相比，快閃記憶體有更好嘅動態抗震性。呢啲特性就係快閃記憶體俾流動裝置廣泛採用嘅原因。快閃記憶體重有一項特性：當佢整成記憶卡時非常可靠──即使浸嚟水度都可以抵抗高壓同極端嘅溫度。佢嘅寫入速度通常都慢過讀取速度好多。
雖然快閃記憶體喺技術上屬於EEPROM，但係「EEPROM」呢個字眼通常特指非快閃式、以位元組為清除單位嘅EEPROM。Flash嘅清除單位係區塊。因為舊式嘅EEPROM抹除循環好慢，相比之下快閃記憶體比較大嘅抹除區塊喺寫入大量資料時候係明顯有速度優勢。
快閃記憶體又分做NOR同NAND兩型，最常見嘅封裝方式係TSOP48同BGA，喺邏輯接口上嘅標準就由廠商陣營而分成兩種：ONFI同Toggle。
SanDisk Cruzer Titanium隨身碟嘅印刷電路板上嘅Samsung快閃記憶體（左）同單片機（右）
快餐

快餐係一種可以快趣準備好，同埋可以快趣食完嘅食物，通常可以好方便咁外賣，而且好多時只係需要簡單餐具，甚至就咁用手就食得。
快閃舖

快閃舖（Pop-up store）又叫期間限定舖，係指只係短期開放做生意嘅舖頭，通常開幾日到幾個禮拜就唔再做，好多時都係配合特定節日或者宣傳推廣而搞。
快餐店

快餐店，臺灣又叫速食餐廳、速食店，係餐廳一種，專賣快餐，卽係嘢食講求快。特色價錢平，食物即叫即有得食，菜單款式好多選擇組合，冇企堂侍應。食客先買票，自己去廚房窗口要嘢食，埋位堂食，或者打包外賣自取。

文
快餐店個名，繙自英文fast food restaurant。
快門

快門（shutter），又叫失打，係相機同攝影機入便，控制光入架機一道門。

相機
門開閂一次嘅速度，就決定幾多光入，通常以秒為單位。快門慢畀多啲光入，快門快畀少啲光入。佢好似一開一閂嘅窗簾，開閂得越慢，就越多光入。快門亦都控制埋光圈，即係打開時，個窿有幾大。
快門用數字表示，數字表示秒值，時間越快，光入得越少。每級快門值以秒為單位，由慢到快有：30、15、8、4、2、1、1/2、1/4、1/8、1/15、1/30、1/60、1/125、1/250、1/500、1/1000、1/2000、1/4000等等。每細一級快門，就代表少一半光入；即每大一級快門，就多一倍光入。各值之間可以有半級快門，好似1/60秒同1/125秒之間，有1/90秒；1/250秒同1/500秒之間，有1/350秒等。每個相機都有佢最慢快門同最快快門，好似相機之最慢快門係2秒，最快快門係1/2000秒等等。
另有一級B快門，B係英Bulb，即燈膽咁解。佢意思係大量曝光。當相機校到B快門嗰陣，撳住快門掣，快門就會打開，直至到手指離開快門掣為止，快門先至閂埋。因為人會手震，撳住會震到部機，所以會另有快門繩（失打繩），來遙控個快門。

攝影機
用數碼攝影機拍片，講快門都有用相機一樣嘅講法，但係傳統上拍片唔係講速度，而係講角度，因為攝影機嘅快門本係係一塊一直轉住嘅圓片，幾多光入架機係由圓片開咗幾大角度嘅批形竉控制，個竉開得越細，就越少光入到；用爾種方法講嘅快門角度一般有 360°、180°、90°、72° 同 60° 等等，喺 24 FPS 大概對應 1/25、1/50、1/100、1/120 同 1/160。
快閃·泰日韓

《快閃·泰日韓》係一套由好好制作製作嘅遊埠節目，由嚴崇天、陳約臨、陳欣茵主持，分別去南韓、日本同泰國三地玩。節目由2024年9月2號到9月20號，逢禮拜一到五 21:00-21:30，喺香港有線寬頻開電視嘅HOY TV首播。
快閃廚房

《快閃廚房》（英文：Pop-up Kitchen）係香港電視廣播有限公司嘅飲食節目，由梁芷珮做主持，喺2015年11月24號開始到2016年1月26號香港時間逢禮拜二21:30到22:00喺J2播。
快餐車

快餐車，又叫美食車，係種賣快餐嘢食嘅車，可以睇成流動嘅外賣食肆，喺西方好流行，好多時都泊喺街邊或者多人聚集嘅地方，多數賣三文治、漢堡包、熱狗呢類輕便小食。
維基同享有多媒體嘅嘢：Food trucks
慕氏

慕（粵拼：mou6）係唐人姓氏，喺《百家姓》裏頭排第329位。

郡望堂号
武威郡
武威堂
敦煌郡
敦煌堂
呢篇慕氏係同姓氏有關嘅楔位文章，重未寫完嘅。麻煩你幫手充實佢。
慢性阻塞性肺病

慢性阻塞性肺病（簡名COPD，嚟自英文chronic obstructive pulmonary disease）係呼吸系統嘅病，因為個肺逐漸阻塞而影響正常唞氣，主要分做三類：肺氣腫、慢性支氣管炎同支氣管擴張。慢性阻塞性肺病嘅最主要成因就係長期食煙。
慢慢

《慢慢》係由白進法填詞，林隆璇作曲，吳慶隆編曲，張學友演唱。呢隻歌收錄喺《忘記你我做不到》專輯入面。
慕絲

慕絲（法文：mousse）係種法國甜品，通常用到蛋白同忌廉整，特點係打咗好多空氣入去變成泡沫質感，味可以係生果或者朱古力。
慕遜加柏

慕遜加柏（德文：Mönchengladbach）係德國北萊茵－西法倫一座城，人口26萬。
慢波睡眠

慢波睡眠（slow-wave sleep）係非快速動眼睡眠嘅第三階段，特徵係腦電波變成由最低頻嘅 delta 波主導。
慕遜加柏足球會

慕遜加柏足球會（德文：VfL Borussia Mönchengladbach）係德國慕遜加柏嘅一間職業足球球會，喺1900年成立，依家踢緊德國甲組足球聯賽‎。
慢步走

慢步走，亦叫緩步跑，係種運動，即係放慢腳步噉走一段距離，屬帶氧運動。
慕禮

慕禮（Moray）係英國蘇格蘭嘅政區，住10萬人。
MIS Quarterly

《MIS Quarterly》係本經過同行評審嘅學術期刊，發表喺資訊系統同埋資訊領域作出重大創新貢獻又有影響力嘅研究文章。
現時呢本期刊被列為澳洲商學院院長議會期刊名單中A*級（最高級），同時亦係金融時報50本頂尖期刊列表入面嘅其中一本期刊。
MIT應用開發者

MIT應用開發者（英語：App Inventor）係一隻卡通圖形界面嘅Android智能手機應用程式開發軟件。佢一開始係由Google提供嘅應用軟件，依家由麻省理工學院維護同埋營運。
MK人

MK人係香港用語，係指嗰啲成日喺旺角出沒嘅青年人，佢哋有時畀人「好潮」（但係多數都係「讕潮」）嘅感覺。呢個名喺以前好興，電台DJ係原因之一。當中嘅MK就代表Mongkok（旺角）喇。男嘅叫MK仔，女嘅叫MK妹，佢哋嘅文化就叫MK文化。

點解
某人單單住喺或者成日出入旺角，唔等於就係「MK人」；嗰個係主要對嗰啲跟隨潮流但係又唔係全係潮流，感覺係不倫不類嘅人嘅稱呼。有啲外人會簡單噉將佢哋歸入非仔非女之流；然而「MK人」所指嘅，正正就係嗰啲裝腔作勢，外強中乾，唔行偏門揾食嘅後生仔女。
佢哋覺得自己扮得好鬼有型，重以為會因為噉而吸引到好多男／女性趨之若鶩去兜搭佢哋，於是就經常自拍擺上網。佢哋當中多數都愛流連夜店、的士高，男嘅就為咗有女陪，而女嘅就貪玩怕寂寞，咁就可以講係各得其所。佢哋扮晒憤世不羈，但係又唔知憤世係咩嘢，所謂不羈其實即係冇人生目標，總之就係「今朝有酒今朝醉，明日愁來再買醉」。
有啲唔算貴嘅私家車款，被人叫做MK車，笑佢等低俗浮誇。任何車俾人配置啲搶眼／吵耳而冇乜用嘅部件或者裝飾品，又或者司機車品唔好，都可能被投以「MK」之謔稱。

地位
其實，MK人多數來自社會下層（階級），實際上冇錢使，冇世藝，冇自信……面對官員、先生同前輩親朋戚友等普遍讚賞，拜金崇權嘅所謂香港主流文化，自慚形穢，不過又偏偏要自欺欺人，於是乎就鍾情於啲使費同學養要求都低，又驚死人哋唔為意嘅打扮、講嘢用行為風格，嚟掩飾自卑同圍爐取暖，形成種所謂次文化。
與前者相對——有錢人靠豪宅靚車名錶來炫耀；肚入面墨水多嘅，就用久經浸淫而成嘅文雅儀態同含蓄語調來流露之；品味就靠坐定定食雪茄同飲陳年洋酒來展示；掌權嘅會低調直接用，擅於合法行惡，就算俾人捉到技術失誤，都重有大把板斧用得，可能甩到身。
MK人冇本事噉樣演嘢，就唯有成日靠所謂速成變光鮮，實質虛有其表，依然俾異類人睇唔起嘅方法，來獲取同道中人嘅自信，形成咗個「睇得唔打得」嘅小圈子——旺角啲商場有好多舖頭仔賣雜嘜平價服飾；MK風格口語特色係總詞彙少、密密使新式簡寫／稱、猛咁用虛詞／多義詞（例如取粗口字同性無關之義）、廢話多，又有大把錯／借字——有時俗稱「火星文」；喺條街道食煙仔，飲啤酒，就算明白會因而引嚟欺善怕惡嘅差人打攪，都在所不惜；心口掛個勇字，郁啲就無謂過界，只要犯些少錯就會俾「恭候多時」嘅「秩序維持者」捉去交數或者發泄。
己亥事變以來，政治格局劇變，做MK人嘅風險大增。針對後生仔女嘅政治類冤案湧現；清白人士由於對此毫無防範，兼且冇權冇勢冇後台，遇上厄運時往往只能坐以待斃；相反，黑幫成員同賊匪等時刻準備十足，熟悉顯規則同潛規則，又有人脈，脱離真案或者假案嘅能力都高好多，生活所受嘅影響較少。

定型
典型MK妹十零廿歲，濃妝豔抹，着背心、熱褲同撻人字拖，成日食煙仔、吹水同講粗口，性格反叛，鍾意喺街道遊來遊去，又時不時去酒吧同夜場。佢等喺2000年代零舍常見，畀人百無聊賴嘅感覺，可以叫做香港地道文化嘅代表之一；後來式微，取而代之嘅係南韓同偽ABC風格。响2020年，來自香港嘅畫師蕭邦仲，以此為主題，喺台灣出版咗本鹹濕漫畫書《MK妹》。
MK仔原形，模仿電影《古惑仔》入面若干角色，特徵係着黑色緊身背心、爛牛仔褲，樂於露啲文身出嚟。頭髮染到五顏六色，陰仔長到遮到眼，脾氣暴燥，動不動就睥人，講嘢時郁啲就「屌人老母」，後嚟興戴純黑口罩，兼且着Supreme、Thrasher同Stussy等牌子嘅服飾。呢啲風格一路淡化，喺2010年代，南韓潮流文化喺香港風行，與前者揉合，形成MK pop造型。
MIRROR.WE.ARE LIVE CONCERT 2022

《MIRROR.WE.ARE LIVE CONCERT 2022》係香港男子音樂組合MIRROR嘅第三個演唱會，係組合頭一個喺香港體育館搞嘅演唱會。而呢個演唱會亦係香港體育館頭一個用實名制賣飛嘅演唱會。主辦單位係MakerVille同大國文化。
演唱會原定喺2022年7月25號到8月6號舉行，總共開12場，但7月28號第4場因為舞台上面嘅巨型屏幕跌落嚟壓傷兩個舞蹈員，結果要腰斬淨低嘅場次。原定有三場同時經網上直播平台MakeALive直播嘅安排，亦因相關場次被取消而未成事。

爭議同事故
今次演唱會由公開賣飛至到正式表演，都出現唔少爭議同事故。

只留較差嘅位畀公開發售
演唱會約莫三分之二嘅飛都預留做內部認購同贊助商，只係得約莫三分之一嘅飛公開發售，而公開發售嘅位置都係後排同比較差嘅位置，即使有小量係前排嘅位，亦有粗電纜遮擋視線。

門票發售網站超出負荷
演唱會喺5月31號朝早10點正式開售約莫37,700張飛，但因為門票發售網站超出負荷，好多人去買飛嗰陣都載入唔到，甚至等咗大半日最後都係買唔到。

捆綁式銷售壓榨歌迷
部份贊助商攞到飛後藉住捆綁式銷售去增加自己嘅生意。其中香港電訊搞咗個門票抽獎活動，抽中後再選購至少過萬港紙嘅指定服務就可以攞飛，因為好多歌迷買唔到飛，逼住要幫襯去攞飛，令佢哋覺得呢種做法係搶錢。

總綵排誤踩台板意外
7月24號開騷前一晚嘅總綵排，因為各人唔熟悉舞台機關，有人誤踩台板而令一位舞蹈員受傷入院。意外之後因為有人將責任推到舞蹈員身上，一度令大量舞蹈員不滿，最後MIRROR成員出聲撐舞蹈員，先至平息事件。

舞台機關唔穩陣
7月25號第一場，江𤒹生喺貨車型升降台跳唱，期間升降台突然搖動，佢要用手撐地企穩。同場後段，MIRROR一眾成員企喺吊起嘅天橋上面演唱，但橋板激烈搖動，亦有成員差啲跌倒。第二場開始將天橋演唱環節改喺平地演唱。

陳瑞輝失足跌落台
7月26號第二場，陳瑞輝喺演講環節因為行得太近台邊而失足跌落台，好彩只係左手前臂擦傷，冇大礙。第三場開始陳瑞輝改喺平地演講。

冧巨型屏幕導致演唱會腰斬
冧屏幕一刻
7月28號第四場，呂爵安同盧瀚霆跳唱嗰陣，舞台上面一個4米乘4米、重600公斤嘅巨型屏幕突然冧咗，壓傷兩個舞蹈員，MIRROR經理人黃慧君上台向現場觀眾宣佈演唱會因發生重大事故而即時腰斬，而救護員到場將傷者送到伊利沙伯醫院。兩名傷者入面，一位重傷一位輕傷，重傷嗰位係女子組合COLLAR時任成員蘇芷晴男朋友李啟言（阿Mo），輕傷嗰位舞蹈員張梓峯。張梓峯喺29號晚已經出院；李啟言因為腦部同頸椎受傷，一路要留喺深切治療部同做多次手術。

後續
演唱會腰斬後，MIRROR全面停工，到10月復工。因為冧屏幕事故嘅重傷者係COLLAR成員蘇芷晴男朋友，令到COLLAR亦全面停工，復工無期。
主辦機構MakerVille因應冧屏幕事故，取消原定喺事故第二日（7月29號）搞嘅新劇《那年盛夏 我們綻放如花》嘅開鏡拜神儀式。
雖然今次演唱會嘅主辦機構係MakerVille同大國文化，ViuTV並冇角色，但因為MIRROR係經ViuTV出道，加上屬同一間母公司，令ViuTV亦成為被指責嘅對象。ViuTV因應事態，決定改動一啲原定嘅節目播映安排，包括抽起原定8月6號晚首播嘅《膠戰SSP》，就連禮拜六下晝重播嘅節目《今晚瞓酒店》亦因為有MIRROR成員呂爵安參與而臨時改為重播另一節目《餸情》。而ViuTV節目嘅社交媒體宣傳同實體記者會亦會一路暫停到8月中。原定8月底首播嘅劇集《季前賽》，因為有多名MIRROR成員主演，亦延期到10月下旬播出。
7月30號商業電台嘅《903專業推介》跳咗唔播3首同MIRROR或COLLAR有關嘅上榜歌。
商業電台原定喺 9 月 3 號同 9 月 6 號舉行嘅《903 AllStar 籃球賽》同《拉闊音樂會 神の拉闊 鄭欣宜 x 盧瀚霆》因為有MIRROR成員參與而延期11月舉行。
ML

EN 13402服裝嘥士代碼入面講嘅中細碼（符號ML，而家冇人用）。
馬里嘅ISO 3166-1兩字母代碼
毫升：符號mL或ml或mℓ，容積單位。
兆升：符號ML或Ml或Mℓ，容積單位。
.ml：馬里嘅網站域名
郵件一覽
中路航空嘅IATA代碼
機械語言
標記語言：電腦編寫嘅一種代碼。
Magic Linux：Linux嘅操作系統。
微軟公司屬下嘅操作系統當中，32位宏彙編器名——Ml.exe
平治 M系：德國平治M系汽車當中，有帶ML字樣嘅車。
馬拉話嘅ISO 639-1代碼
黎克特制嘅一個單位，符號Ml。
機械學習
馬克思列寧主義：後生一代因受西方文化影響而講成ML主義。
做愛嘅俚語
兩個拉丁字母嘅搞清楚
MM

毫米：長度單位，符號係mm。
兆米：長度單位，符號係Mm。
羅馬數字2000。
阿拉伯數字1000000。
M&M‘s：美國朱古力廠。1941年成立。
Macromedia：美國冇咗嘅軟件公司。1992年成立，2005年俾Adobe公司收購。
坦克戰記系列（Metal Max）
魔法門系列（Might and Magic）
洛克人系列（Mega Man）
樂桃航空嘅IATA代碼
哥倫比亞社會航空（英文：SAM Colombia）嘅IATA代碼
毫摩爾：溶液濃度單位，符號係mM。
兆摩爾：溶液濃度單位，符號係MM。
MM電視：保加利亞嘅一間電視台。
MM一族：日本漫畫。
緬甸嘅ISO 3166-1代碼
.mm：緬甸嘅國家域名。
哥倫比亞MM：美國紐約哥倫比亞大學研發嘅電腦程序。
兩個拉丁字母嘅搞清楚
MK

MK台：南非嘅荷蘭文頻道。
毫開：溫度單位，符號mK
兆開：溫度單位，符號MK。
MK集團：日本嘅一間企業。
三菱Fuso MK：日本三菱Fuso出嘅巴士系列。
MK餐廳：泰國嘅餐廳
MK人
旺角：香港旺角嘅一種叫法。
黃僥霖：香港女模特兒
馬可福音，新約四福音之一，英文簡寫 Mk
兩個拉丁字母嘅搞清楚
MK Pop

MK Pop，係2014年興起嘅網絡新詞，用來表示特定歌手、組合嘅獨特音樂，話佢哋舞姿奇怪、打扮浮誇、曲風抄襲韓國流行音樂（K Pop）嘅粵語音樂組合。MK係旺角嘅縮寫，MK Pop自然成為MK文化嘅一部分。

簡介
2014年初，香港樂壇出現一類組合，佢哋被指浮誇、騎呢、膠味十足、抄襲日韓組合，甚有MK人嘅特色，因此網民借韓國K Pop文化，叫佢哋做「MK Pop」。有網站指出「MK Pop」嘅特質係「歌藝欠奉、舞姿騎呢、外型令人O嘴」，「對樂壇同網民唯一貢獻，可能係帶來歡笑聲同無限創作空間，激發巴打惡搞二次創作」。
Maissemy

Maissemy係法國嘅一個市鎮，位置喺埃納。
Maisons, Eure-et-Loir

Maisons, Eure-et-Loir係法國嘅一個市鎮，位置喺中央-盧華爾山谷嘅厄爾-盧華。
Maizet

Maizet係法國嘅一個市鎮，位置喺卡爾華多斯。
恆基中國集團

恆基中國集團有限公司（Henderson China Holdings Limited，港交所前編號：0246）係前香港上市公司，主要業務係喺中華人民共和國從事物業投資同發展、項目管理、物業管理、財務同投資控股。
恆基中國集團喺1996年成立，同年3月28號分拆喺香港聯合交易所招股上市，當時最大股東之一係恆基兆業地產。但係由於股價持續低迷，終於畀恆基兆業地產私有化咗，上市地位喺2005年8月15號正式撤銷。
恆大集團債務危機

恆大集團債務危機係2021年中國大型上市公司恆大集團發生嘅債務危機。截至2021年9月，恆大嘅債務超過3000億美金。

背景
2016年10月，恆大集團宣布會借殼「深圳經濟特區房地產（集團）股份有限公司」(000029.SZ，簡稱「深深房」)，分拆恆大地產回歸大陸Ａ股上市。2017年3月，恆大引入咗人民幣1,300億元嘅戰略投資，涉及27個投資協議，包括蘇寧電器等。但借殼計劃一直到2020年都未能成事，深深房自2016年9月14號起停牌，已超過4年，2020年9月21號，深深房公吿話，仲會繼續停牌。

債務成分同規模
恆大集團欠供應商、債權人同投資者總計1.9665萬億元人民幣（合3000多億美金），大致相當於中國國內生產總值嘅2%。恆大2021年6月30號公布嘅年中財報顯示，恆大淨負債率達99.8%。

處理
2021年9月29號，恆大集團宣佈出售盛京銀行19.93%股權畀瀋陽市一間國企，合共作價99.93億元人民幣，全部用作償還對盛京銀行嘅債務。
據知情人士透露，恆大創辦人許家印為咗避免美債違約，10月已出售2架私人飛機，套現超過5000萬美金，而目前正準備為另一架大型飛機搵買主。

違約風波
2021年12月3號，恆大集團喺香港交易所發布無法履行2.6億美金擔保責任嘅公告，公司話自從2021年9月份以嚟，集團積極同財務顧問同埋法律顧問評估公司嘅資本架構同流動性情況，探索所有可行方案，又同境外債權人一直保持溝通，鑒於目前嘅流動性情況，集團唔確定係唔係擁有充足資金繼續履行財務責任。當晚，廣東省政府官員約談恆大集團創辦人許家印。為咗有效化解風險，廣東省政府同意向恆大地產派出工作組，督促推進企業風險處置工作，切實加強內控管理，維護正常經營。中國人民銀行負責人話，恆大集團出現風險主要源於自身經營不善、盲目擴張；中國銀保監會新聞發言人話，銀保監會關注到恆大集團對一筆境外債券未能履行擔保義務，呢個係市場經濟入面嘅個案現象；中國證監會有關負責人介紹，恆大集團經營管理不善、盲目多元化擴張，最終導致風險暴發，屬於個案風險。

影響
恆大嘅債務危機造成咗全球股市唔同跌幅。日經225指數下跌超過2%，美國道瓊斯指數9月20號下跌1.8%、德國DAX指數下跌2.3%，法國CAC4下跌1.7%。
恆大中心

恆大中心（粵拼：hang4 daai6 zung1 sam1）係中華人民共和國廣州一棟寫字樓，喺天河區珠江新城嘅黃埔大道西同冼村路嘅交界。呢棟大樓喺2010年開始逳手，2013年3月20號起好。

負責方
呢間大廈係由恆大地產集團有限公司嚟負責開發，金碧物業有限公司負責管理。

性質
呢棟樓有180米高，一共43層樓，成棟大樓嘅佔地面積有7,106㎡，而建築面積面積差唔多120,000㎡。
Saint-Porchaire

Saint-Porchaire係法國嘅一個市鎮，位置喺濱海沙藍特。
Saint-Pouange

Saint-Pouange係法國嘅一個市鎮，位置喺奧布。
Saint-Preuil

Saint-Preuil係法國嘅一個市鎮，位置喺沙藍特。
Saint-Prest

Saint-Prest係法國嘅一個市鎮，位置喺中央-盧華爾山谷嘅厄爾-盧華。
宇宙最終命運

宇宙最終命運（英文：ultimate fate of the universe）係物理學同宇宙學上嘅一個議題，指呢啲領域嘅科學家按物理學知識對於「宇宙最後會變成點」作出嘅猜想。
例子可以睇吓熱寂（heat death）嘅概念。
宇宙射線

宇宙射線（Cosmic ray），又簡稱做宇宙線，係外太空入面以接近光速移動嘅高能量粒子（包括質子同原子核）。
宇宙少女

宇宙少女係南韓STARSHIP娛樂同樂華娛樂旗下嘅女子音樂組合，2016年2月25號出道時有12位成員，2016年7月11號璉靜加入爲新成員，變成13位。成員嚟自南韓同中國。
宇宙常數

宇宙常數（Cosmological constant，符號：Λ），或者叫宇宙學常數，係由德國物理學家愛因斯坦提出嘅一個常數，喺廣義相對論入面嘅愛因斯坦重力場方程式度出現。
宇宙形狀

宇宙形狀（粵拼：jyu5 zau6 jing4 zong6；英文：shape of the universe）係指宇宙嘅幾何特性。
宇宙形狀喺物理宇宙學上係一個重要課題。
宇宙年齡

宇宙嘅年齡係指由大爆炸到而家所經歷嘅時間，而家嘅天文學界理論同觀察都一致認同呢個年齡介乎137億 - 138億年間。
宇宙微波背景輻射

宇宙微波背景輻射（Cosmic microwave background radiation）係宇宙學入面「大爆炸」之後遺留落嚟嘅熱輻射，亦係宇宙入面最古老嘅光。
宇宙海盜夏羅古

《宇宙海盜夏羅古》（宇宙海賊キャプテンハーロック）係一套2013年嘅日本3D CG動畫科幻電影，由荒牧伸志（英文：Shinji Aramaki）做導演。
Pioggiola

Pioggiola係法國嘅一個市鎮，位置喺上歌斯嘉。
Pipilotti Rist

Pipilotti Rist（蓓蓓樂提·莉施特，1962年6月21號—）係一位瑞士嘅攝影師同藝術家。佢嘅原名係伊利沙伯，蓓蓓樂提嘅作品比較多係視像同大型嘅裝置藝術。佢嘅作品一般都係偏向女權主義。

早年生活
Piplotti喺瑞士萊恩河谷城鎮格拉布斯出世，爸爸係醫生，媽媽係老師。
Piplotti喺讀藝術同電影之前，曾經喺維也納讀咗一個學期嘅理論物理學。

個人生活同軼事
佢同伴侶有一個仔，依家住喺瑞士蘇黎世。
藝名取源於兒時花名"Lotti"和瑞典女作家阿斯特麗德·林格倫筆下兒童讀物《長襪皮皮》。
Pionnat

Pionnat係法國嘅一個市鎮，位置喺卡勒茲。
Pipriac

Pipriac係法國嘅一個市鎮，位置喺布禮斯大區嘅伊勒-維萊訥。
Piré-Chancé

Piré-Chancé係法國嘅一個市鎮，位置喺布禮斯大區嘅伊勒-維萊訥。
Pirajoux

Pirajoux係法國嘅一個市鎮，位置喺安省。
Pirate Bay

Pirate Bay係拉丁字母，意思係賊灣。
可以指：
荃灣，香港新界一灣
The Pirate Bay，分享網站
Pis

Pis係法國嘅一個市鎮，位置喺奧斯坦尼大區嘅熱爾。
Étrappe

Étrappe係法國嘅一個市鎮，位置喺杜。
Étreillers

Étreillers係法國嘅一個市鎮，位置喺埃納。
Étreux

Étreux係法國嘅一個市鎮，位置喺埃納。
Étrelles

Étrelles係法國嘅一個市鎮，位置喺布禮斯大區嘅伊勒-維萊訥。
Étriac

Étriac係法國嘅一個市鎮，位置喺沙藍特。
Étrelles-sur-Aube

Étrelles-sur-Aube係法國嘅一個市鎮，位置喺奧布。
尾崎真實

尾崎真實 ，係日本嘅一個女藝人同埋配音員。
尾崎豐

尾崎豐（1965年11月29號—1992年4月25號），係日本歌手、作詞家、作曲家。
佢個仔尾崎裕哉都係歌手。
尾崎雄二

尾崎雄二（1985年9月29號—）係日本足球員，司職後衞，效力過岡山綠雉。
尾崎勇史

尾崎勇史（1969年3月24號—）係日本足球員，司職守門員，效力過磐田山葉，福岡黃蜂，及廣島三箭。
尾崎瑛一郎

尾崎瑛一郎（1984年12月7號—）係日本足球員，司職後衞，效力沼津青藍。
尾崎由香

尾崎由香 ，係日本嘅一個女藝人同埋配音員。
尾崎加壽夫

尾崎加壽夫（日文：尾崎加寿夫，1960年3月7號—）係日本足球員，司職前鋒，曾經喺1981～1983年間爲日本足球代表隊出場17次，入咗3球。
尾崎惠

尾崎惠 ，係日本嘅一個女藝人同埋配音員。
一統中國

一統中國／中國統一／統一中國係令到所有中國領土由同一個自認中國嘅政權管晒嘅目標。

近代—現代
大清國亡後，民國成為唯一自稱中國嘅政權；貌合神離嘅多個軍閥始終承認歸一，例外嘅中華共和國成立咗冇幾耐就玩完；大日本帝國同所謂滿洲國唔自認係中國。最新一次中國分裂，源於中共；佢喺由民國度攞到嘅大陸立個新國……之後再冇其他自稱中國，新嘅實質政權出現。民國大縮水，不過冇滅亡，喺一邊長久偏安。而家一共有兩個自稱係中國嘅政權——中華人民共和國同中華民國，佢哋各自實際上擁有對方理論上嘅部分領土，因此中國唔屬於一統狀態；各自講嘅一統之道嘅主體，都係要納嗮對方嘅地頭，而冇咁重視嘅內容，包括唔少非中國統治嘅陸地同海洋。

實際操作
由中華人民共和國嘅角度睇，按面積計，一統中國嘅事業，已經完成咗絕大部分；中共主要靠簽新條約同承認舊朝代嘅不平等條約，唔要大量被外國佔領咗或者已經宣布獨立嘅地帶（約莫有3,104,116平方公里），嚟大減叫做未統一嘅中國領土。相比之下，所謂代表舊中國朝代收服嘅失地，得啲咁多（大槪係1,222平方公里）。1962年12月26號，中華人民共和國國務院總理周恩來同蒙古人民共和國元首澤登巴爾簽訂《中蒙邊界條約》，劃定至今都冇改過嘅蒙古國界，放棄大概等於成個民國外蒙古省嘅疆域。中共立國時，最多嘅宣稱未收復國土，由蘇維埃社會主義共和國聯盟佔據。蘇聯解體後，由俄羅斯聯邦繼承。喺由英國接收咗香港（1997年7月1號）呢笪彈丸之地之後冇幾耐，中俄領袖江澤民同葉利欽响1999年12月9號，簽訂《中華人民共和國政府和俄羅斯聯邦政府關於中俄國界線東西兩段的敘述議定書》，永久放棄大清按《璦琿條約》同《中俄北京條約》不平等條約割讓畀沙俄嘅土地。2021年6月28號，中共同俄國元首習近平同普京開視像會議，為此再鄭重強調協議有效；兩國發表聯合聲明，宣布「徹底解決了歷史遺留的邊界問題，互不存在領土要求」。另一個統一進展喺1999年12月20號取得——由葡萄牙道攞到澳門呢個城市仔。至今仍然有些少聲稱要收復而未到手嘅地方。
至於中華民國，而家實際管轄嘅地方甚少。然而，除咗喺1946年1月15號承認咗外蒙古獨立之外，官方並無宣布放棄立國時所公布版圖嘅任何地方。以佢嘅立場睇所謂一統事業，十劃都未有一撇，不過呢個政權伊家亦好少再為此而喊打喊殺，只係極之着重保住現有嘅嘢。

詞義謬誤
中共同民國兩個家陣自稱係中國嘅政權，所講嘅「統一」，主要指消滅同食咗對方；俾其他國佔領，同獨立咗嘅部分，尤其係北部嘅，唔係主體。
中國嘅疆域，喺大清國時最大（下段有說明），到末年失咗好多畀東西列強。之後嘅民國同中共管轄嘅中國地海，又各甩咗龐大嘅好多堀——大概成個外蒙古省由中國分裂咗出去，蒙古復國；沙俄、蘇聯、俄聯各攞咗好多北面地海；陸台兩個政權噏嘅「統一大計」，而家都唔再包括呢兩部分；實際行動就更加唔使講。反而，同葡萄牙、英國、美國、日本關事嘅的咁多前大清國領土（些少島仔同城市，統統係彈丸之地），唔理係唔係攞到，中共過去同家下都好重視，成日提「回歸祖國」（大清國喪失嘅嘢最終併入中共嘅過程，理性用詞係「轉歸」，用「回歸」係個曲折離奇嘅表達方法。）至啱。民國以前在乎嘅，係「反攻大陸」，就台灣附近嘅日佔地海，近年都有細囈舉動嘅，例如試過一次咁大把，開船去釣魚台附近，攞水射日本船，話宣示民國主權喎。至於南亞幾個國今日所統治嘅前大清國領域，面積介乎前述兩類之間，中共為攞到佢哋嘅所言所行，亦然；民國就已經好耐都無理到咁遠咯。
所謂中國元朝，今日睇來，係個蒙古國嘅朝代，並當然唔係中國面積最大嘅朝代啦；大元國成立時，中國實際滅亡；大蒙古國諸汗國後來亡嗮，疆域由一大堆國家瓜分，唔少算係用嚟復國；大明國所得到嘅只佔一忽……不過，蒙古族而家擁有一個民族國家。另一方面，家下世界上並無滿族政權，滿人又幾乎全部都由中國統治；中共為主，民國為次，滿族掌管嘅大清國就算係個中國民族之一嘅政權，清朝亦順理成章，係個中國朝代。歷史科將舊朝代點歸類，會隨着當刻政治現狀改變，唔會永遠固定。

史前—古代
呢節未有人寫，歡迎編撰。 請幫加返相關資訊。
一級雙雄

《一級雙雄》（Rush）係一部2013年傳記運動電影，由朗侯活做導演。主演係基斯咸士禾夫、Daniel Brühl。
一級醇

一級醇，又叫伯醇、第一醇，係有機化合物嘅一款，係醇嘅一種。佢指嘅係連住羥基嘅碳，只連住一個烷基。換句話講，就係連住羥基嘅碳，係個一級碳原子。

反應
一個一級醇有以下嘅化學反應：
可以俾氧化劑（重鉻酸鉀等）氧化做醛，進一步氧化可以得出羧酸。
氯代反應：親核取代反應嘅一種。一級醇唔可以淨加鹽酸做轉化，一定要加埋氯化鋅等路易斯酸做催化劑。或者直接加氯化亞碸轉化。
溴代反應：親核取代反應嘅一種。可以用氫溴酸或三溴化磷。
發生脫水反應， 出醚或烯（視乎溫度）

製備
可以由甲醛同格氏試劑嘅反應整得到。
或者由醛、羧酸嘅還原製備。
一綫娛樂

《一綫娛樂》（英文：Buzz Stop）係香港電視廣播有限公司製作嘅娛樂新聞節目，有比較多TVB節目預告同花絮，有啲似舊時嘅《K-100》。節目由2015年10月5號起逢禮拜一19:00-19:30喺翡翠台、高清翡翠台播，2016年2月22號起改為淨係喺翡翠台播，9月5號播放最後一集。

簡介
呢個節目為觀眾多方位了解娛樂圈最新動向，剖析TVB皇牌劇集同綜藝娛樂節目製作後面好少人知嘅故仔，直擊閒人唔入得嘅拍攝現場，解構當中秘密。亦為觀眾鍾意嘅藝人送上生日祝福，同將藝員嘅歡樂透過大氣電波同大家分享。亦為佢哋度身訂造一啲考驗，測試佢哋嘅實力。另外重有一線主角同紅星接受專訪。
節目亦設「Pearl Watcher」環節，由張曦雯介紹嗰個禮拜明珠台嘅精彩節目，取代《東張西望》「Pearl Tonight」環節。
一線搜查

《一線搜查》（英文：City Focus）係香港有線寬頻開電視製作嘅資訊節目，由2022年7月4號開始逢禮拜一到五 20:00－20:30 喺HOY TV播。節目主要係參考無綫電視嘅《東張西望》，探討一啲本地時事熱門話題同社會問題。
一網打盡

《一網打盡》係香港無綫電視一個電視節目，由王貽興同梁慧思主持，自2007年3月3號到5月26號逢禮拜六晚7點35分到8點正喺翡翠台播出。
一維

一維（1D）係由長度一個維度所構成嘅空間。
Mayran

Mayran係法國嘅一個市鎮，位置喺阿韋龍。
Mayrinhac-Lentour

Mayrinhac-Lentour係法國嘅一個市鎮，位置喺奧斯坦尼大區嘅洛特。
Mayrègne

Mayrègne係法國嘅一個市鎮，位置喺奧斯坦尼大區嘅上加龍。
Mazeray

Mazeray係法國嘅一個市鎮，位置喺濱海沙藍特。
Mayronnes

Mayronnes係法國嘅一個市鎮，位置喺奧德。
Mazan-l'Abbaye

Mazan-l'Abbaye係法國嘅一個市鎮，位置喺阿爾代什。喺2008年有136個人喺度住。
Mazeirat

Mazeirat係法國嘅一個市鎮，位置喺卡勒茲。
Mazerier

Mazerier係法國嘅一個市鎮，位置喺阿列。
Manthes

Manthes係法國嘅一個市鎮，位置喺德龍。
Manvieux

Manvieux係法國嘅一個市鎮，位置喺卡爾華多斯。
Mansencôme

Mansencôme係法國嘅一個市鎮，位置喺奧斯坦尼大區嘅熱爾。
Mansle

Mansle係法國嘅一個市鎮，位置喺沙藍特。
Mantallot

Mantallot係法國嘅一個市鎮，位置喺阿摩爾濱海。
Manteyer

Manteyer係法國嘅一個市鎮，位置喺上阿爾卑斯。
Manses

Manses係法國嘅一個市鎮，位置喺阿列日。
Mantenay-Montlin

Mantenay-Montlin係法國嘅一個市鎮，位置喺安省。
戴維斯加州大學

戴維斯加州大學（英文：University of California, Davis，UCD）係喺美國加州戴維斯嘅一間公立大學。
戴纓木科

戴纓木科（學名：Plocospermataceae）係雙子葉植物綱唇形目嘅一個科。
戴耀廷

戴耀廷，MH（Benny Tai，1964年7月12號—），係香港泛民主派學者，曾經係香港大學法律系副教授。佢喺2014年9月底展開讓愛與和平佔領中環嘅運動爭取香港普選，金鐘等地區癱瘓兩個半月，事後香港法庭判佢「串謀犯公眾妨擾罪」、「煽惑他人犯公眾妨擾罪」成，要坐16個月監。2021年1月6號，曾經喺2020年立法會選舉民主派初選案因參與者就涉嫌違反咗《民主派初選35+47個人案件》、根據嘅國家安全法，又會涉嫌「串謀顛覆國家政權」案件罪而被捕依家。

雷動計劃
曾經喺2016年發起雷動計劃，嘗試爭取非建制派喺立法會取得過半議席。
戴維斯海峽

戴維斯海峽（英文：Davis Strait）係大西洋西北嘅海峽，喺巴芬島同格陵蘭島之間，連接拉布拉多海同巴芬灣。
戴胡美蓉

戴胡美蓉，香港親中派生意人，香港四洲集團董事總經理。

家庭
佢已經結咗婚，佢老公係四洲集團主席戴德豐，戴進傑係佢哋個仔。

政治立場
佢係香港親中派支持者，喺2008年曾贊助紅館舉行「共和國之夜」文藝晚會並粉墨登場，又不時贊助食品俾親中派組織。

野雞大學頭銜爭議
佢報稱攞到嘅亞洲知識管理學院博士學位，但有線新聞喺2019年報道，亞洲知識管理學院其實係一間野雞大學，未獲認可，比錢就有得攞佢哋唔同嘅頭銜。
抹手紙

抹手紙係種紙巾，韌過廁紙，主要係畀人抹乾淨隻手，亦可用嚟做清潔，譬如喺廚房度用（叫廚房紙巾或者廚房紙）。
抱樸子

《抱樸子》（又寫做《抱朴子》）係晉代道士葛洪寫嘅一本道教經典，原本有116卷，而家留存嘅得返70卷。
抵壘政策

抵壘政策（Touch Base Policy）係香港1974年到1980年期間應付大陸偷渡客嘅政策，凡偷渡到香港，入咗市區，又可以同親人團聚，就可以成為香港居民。

史
1950年，廣東政權由中華民國轉為中華人民共和國。大量難民擁入英國殖民地香港，香港政府決定封閉邊境。
中共政治動盪，大量難民仍然來到香港。構成壓力。
1974年11月，香港政府宣佈抵壘政策，大陸非法入境者若果入到市區揾親人，就可以居留；如果響邊境俾執法人員截到，就會遣返。同時當局亦加強邊境管制。

評
抵壘政策係充滿矛盾嘅。一方面，香港政府顧慮到，假如唔畀抵壘者途徑融入社會，佢哋會淪為黑市居民或黑市勞工，甚至會從事非法活動。畀佢哋合法居留亦可以紓緩當時勞動市場，因為當時香港嘅工業，尤其係製衣業，仍然相當興旺；移民仍然可以自食其力，因而唔使擔心佢哋會耗用香港嘅公共資源，例如公共援助。[未記出處或冇根據]
但另一方面，長期嘅抵壘政策間接鼓勵大陸人，尤其係沿海嘅後生仔冒險來港，蛇頭成為高利潤行業，亦好多時做成金錢甚至人命上嘅損失。
1979年，中國開始「改革開放」，但內地居民非法入境香港情況越來越嚴重。1980年10月23號，香港政府宣佈取消抵壘政策，代之以即捕即解政策：非法入境者一經發現，即遣返大陸。
抹大拉人馬利亞

抹大拉人馬利亞（古希臘文：Μαρία ἡ Μαγδαληνή、希伯來文：מרים המגדלית‎、英文：Mary Magdalene，抹大拉係地方名），又譯瑪利亞瑪達肋納、抹大拉嘅馬利亞，係一個喺公元一世紀活躍嘅猶太人女性，耶穌嘅跟隨者，《新約聖經》有記載佢嘅事蹟。

聖經記載
耶穌喺各城各鄉傳道嘅時候，同耶穌一齊嘅除咗十二個門徒之外，重有俾耶穌醫好嘅幾個婦女，抹大拉人馬利亞就係其中一個。耶穌醫好咗抹大拉人馬利亞，趕出佢身上嘅鬼。佢信咗耶穌之後，獻出自己嘅財物，畀耶穌同門徒。
當耶穌被補帶到大祭司嘅聖殿審判嘅時候，門徒都離開耶穌逃走。耶穌釘十字架嘅時候，環境極之惡劣，但抹大拉人馬利亞跟耶穌到十字架下，睇住耶穌受苦，斷氣，埋葬。
安息日過後，抹大拉人馬利亞喺天未光嘅時候，就到耶穌嘅墳墓，並發現墳墓已經空咗，其他門徒嚟到，見到空墳就走咗，只有馬利亞留喺空墳墓度喊，所以佢將成為第一個見到復活後嘅耶穌嘅見證人。
抹大拉聖瑪麗教堂

抹大拉聖瑪麗教堂（湯頓大教堂，又譯做陶頓大教堂）係喺英格蘭森麻實郡湯頓嘅一座英國聖公會教區大教堂，供奉耶穌嘅跟隨者抹大拉嘅瑪麗亞。座教堂喺1508年起完，屬早期嘅都鐸垂直式哥德建築風格，係英國嘅一級保護建築。佢最出名嘅特徵係有好高嘅尖塔。

歷史
聖瑪麗教堂可能係由溫車士打（Winchester）主教 Henry of Blois（布盧瓦嘅亨利，又叫做 Henry of Winchester／溫車士打嘅亨利）喺公元1180年起嘅，作為陶頓（湯頓）重組過程嘅一部分，個教堂自1308年開始，就係當地嘅鎮教堂。 喺1308年之前，個教堂係奧古斯丁湯頓修道院嘅一部分。 喺1437年，教堂嘅一座新禮拜堂落成。
教堂係用砂岩（沉積岩嘅一種）起嘅，裏面有好多彩繪。大多數雕像同彩繪玻璃都係維多利亞時期修復（英文：Victorian restoration）嘅時候加上去嘅。 教堂裏面有各種紀念碑同牌位，包括森麻實士兵（包括森麻實輕步兵團）嘅戰爭紀念碑。
教堂嘅塔起喺1503年左右，資金嚟自羊毛貿易嘅利潤，喺1858年到1862年間由佐治·史葛爵士（Sir George Gilbert Scott ）同 Benjamin Ferrey 重建， 用嘅喺嚟自森麻實郡 Williton 村採石場嘅水獺砂岩（Otter sandstone）同埋嚟自附近 Hestercombe 嘅一啲火成閃長岩（Igneous Diorite）。 呢座塔係森麻實塔嘅最佳典型範例之一，亦都係當地嘅重要地標 。呢座塔距離教堂嘅屋頂有131英尺（40米），塔尖（pinnacles）高158英尺（48米）。
英國公認嘅教堂權威作家 Simon Jenkins 描述呢座教堂塔做「英格蘭最高貴嘅教區塔」。個塔上面有15個鐘同埋一個時鐘。
塔裏面有15個鐘有13個係英式整圈敲擊鐘，每個鐘都掛咗一條俾敲鐘人拉嘅敲鐘繩，當中最重嘅鐘係次中音D調鐘，重達27.5英擔（3,098磅），其餘2個係音樂鐘（又名鍾琴）提供額外嘅音符，嗰啲鐘每個鐘頭會敲鐘報時，而每日嘅朝早9點、正午12 點、下晝3點同6點就會演奏樂曲。 依家用緊嘅鐘環（ring of bells）係由羅浮堡鎮嘅泰勒（John Taylor ＆ Co）公司喺2016年鑄造。  教堂嗰度仲展示咗一座比較舊嘅鐘，嗰個鐘係由白教堂銅鐘鑄造廠（Whitechapel Bell Foundry）喺1922年鑄造。
教堂多年嚟都飽受天氣影響，曾經好幾次呼籲信眾籌款維修建築結構，其中一項呼籲籌款135,000 英鎊，用嚟修復兩座尖塔跌咗落嚟嘅時候整爛咗嘅塔樓屋頂同石雕。 2009年，有人破壞咗教堂嘅一啲窗，好彩啲中世紀嘅彩色玻璃，由於受到金屬絲網嘅保護而無整爛到。
清教徒牧師同作家 Joseph Alleine 喺1660年代做過呢座教堂嘅牧師，佢死咗之後，埋葬咗喺教堂嘅墓地嗰度。  John Boswell，一名托利黨（英國保守黨）同高教會派（High Church）嘅作家，由1727年起擔任呢座教堂嘅牧師，一直至1757年佢過身；佢亦都係葬咗喺教堂嘅墓地，教堂裏面刻有拉丁文寫嘅銘文去紀念佢。
抱莖葶藶

抱莖葶藶（學名：Draba amplexicaulis）係十字花科葶藶屬下嘅一個種。
常安街遊樂場

常安街遊樂場，香港公園之一，遊樂場之一，喺柴灣常安街，英文叫Sheung On Street Playground。行政上歸東區。設施有硬地球場，以及五人足球場。
常寶華

常寶華（1930年12月—2018年9月7號）係中國第六代相聲演員、曲藝名家，佢係滿族人，喺天津出世。佢用過藝名「四蘑菇」。曾經係中國人民解放軍海軍政治部文藝工作團（簡稱「海政文工團」）嘅演員、編導，亦係中國國家一級演員，享受政府特殊津貼。
常寶華喺2018年9月7號逝世，享年88歲。

家人
常寶華夫人傅天真，兩個人共生咗五個仔女。孫常遠、外孫楊凱係常氏相聲第四代傳人。
常寧遊樂場

常寧遊樂場，香港公園之一，遊樂場之一，喺將軍澳常寧路，英文叫Sheung Ning Playground。行政上歸西貢區，康樂及文化事務署管。設施有門球場。
位處寶順路同環保大道交界左近，北面為將軍澳體育館同將軍澳游泳池，南面為將軍澳運動場，同坑口安寧花園以及頌明苑相鄰。
常山

常山係中國浙江衢州一個縣，總面積1009平方公里，人口32萬。
常寧

常寧係中國湖南衡陽一個縣級市，總面積2046平方公里，人口101萬。
MEMZ

MEMZ發作之後，唔理係熱啟動定冷啟動部電腦，啟動系統識第一時間會出現呢個無限循環嘅死機畫面。
MEMZ（病毒代碼：Win32.Trojan.MEMZ.），又嗌彩虹貓病毒或彩虹貓，係隻針對舊版Windows嘅電腦病毒，亦係種黑客攻擊病毒，識得通過非法下載途徑嚟主動散播。呢隻軟件喺2016年7月9號開始發起大規模攻擊，有歐美地區國家啲電腦受影響。
個病毒要通過網上下載嚟傳染。佢雖然下載咗之後唔識發作，但若果雙擊打開佢屬下嘅EXE或BAT文件就肯定出事（即使將exe後綴改成bat或com呢啲名都冇用）。病毒發作嗰時，最先好似電腦平時打開記事本啲txt文件噉，不過入面寫住嘅係以下呢啲話：
你臺電腦已經俾MEMZ整冧，（英文：Your computer has been fucked by the MEMZ Trojan.）
你部電腦唔會再啟動㗎啦。（英文：Your computer won't boot up again.）
用得幾耐就幾耐喇！（英文：So use it as long as you can!
想熄咗佢會令到你嘅系統即刻玩完，所以唔好試呀！（英文：Trying to kill MEMZ will cause your system to be destroyed instantly, so don't try it. :D）
再跟住程序識自動猛咁打開各種Windows程序同網頁，之後畫面出現不明程度類似3D龍事件噉猛咁變色、鼠標指針變成其它圖標、同埋大量出錯誤窗框、及內存佔用率去到超過100%等等異常現象……隨後輪到木馬設計條友猛咁鬧成個操作系統，最後直到藍屏兼Windows程序全面崩潰為止。
用戶一旦中咗噉嘅病毒，即使重啟電腦或通過任務管理器強制閂程序等途徑都冇用，因為病毒一打開之後，指定嘅病毒程序識修改硬盤MBR分區引導兼自動納入開機嘅計劃任務入面，令開機自動加載。一開機之後，成個屏幕變成彩虹貓嘅動畫畫面，上邊帶有「你臺電腦俾MEMZ整爛咗喇，享受下《彩虹貓》係點㗎啦！」（英文：Your computer has been trashed by the MEMZ Trojan. Now enjoy the Nyan Cat...）嘅白底黑字諷刺性語句。背景音樂重猛咁無限循環播出《彩虹貓》嘅單曲。期間做任何操作都唔可以正常入系統。
隨住事件發酵，後嚟個病毒作者已經俾好多歐美啲網民查到，發現呢個病毒原嚟係德國網友Leurak嘅一手所為。Leurak喺事後公開回應，話佢之所以出噉嘅病毒，係專門鬧到微軟公司嗌用戶升級到Windows 10之後嘅泶㺒嘢。
MIRROR+

《MIRROR+》係香港MakerVille製作嘅遊戲綜藝節目，全星暑假系列之一，由MIRROR主持，2023年7月24號到8月21號逢禮拜一21:30-22:30喺香港電視娛樂ViuTV播。

主持參與情況
MIRROR 12位成員入面，得陳瑞輝同王智德拍晒5集，其餘10位喺第2-4集入面都有集數缺席，當中盧瀚霆同姜濤更完全未有參與第2-4集。不過缺席者亦會喺錄影片段出現。
MD Data

MD Data（エムディーデータ）主要嘅開發基礎即係出自日本索尼公司生產嘅MD產品，佢擁有160MB嘅容量。到咗1999年開始推出MD Data2（MD-VIEW），4倍容量可以達到650MB，係一隻普通CD嘅長度。
押谷祐樹

押谷祐樹（1989年9月23號—）係日本足球員，司職前鋒，效力名古屋鯨魚。
抹手紙機

抹手紙機係放抹手紙嘅器材，通常裝喺公廁入面，畀用家攞紙抹手。
押韻

押韻（粵拼：aat3 wan3*6），又有寫做壓韻，係文學成日講嘅一個概念，指一篇最少有兩句嘅文學作品入面，每句最尾嗰隻字（或者音節）嘅韻母，全部或者大部份都一樣或者差唔多，令到件作品讀起上嚟抑揚頓挫。押韻呢個概念喺詩、詞同歌等嘅作品上都會用到。

慣用語
好多日常嘅粵語慣用語都會押韻：
博一博，單車都變摩托。
信你一成，雙目失明。
不問自取，是為靚女。

詩詞例子
無論古今中外，詩歌不溜都出晒名重視押韻。近代粵詩嘅例子：
廖恩燾（清末）《劉阮入天台》

行條山路做姑爺，點仲溪窿仲好花。碰到兩單都靚嘢，食完個碗係胡麻。有緣酒既陪人飲，冇話鋪唔共佢孖。番過見啱孫七代，打開族譜不妨查。
廖恩燾（清末）《放白鴿》

劣佬居然攞二奶，媒人例市亦慳埋。點知蛤乸隨街跳，整定龜公上當嚟。爛賤唔慌收口貨，老光啱遇冇皮柴。近來白鴿神興放，至怕貪平食死雞。
唐詩原則上係中古漢語嘅文學，要用返中古漢語嚟誦讀先會達得到完美押韻。不過廿一世紀初嘅粵語保留咗中古漢語嘅 -k、-t 同 -m 等結尾輔音（可以睇埋入聲嘅概念），所以讀唐詩嗰陣好多時都仲好押韻。
張九齡（唐朝）《照鏡見白髮》

宿昔青雲志，蹉跎白髮年。誰知明鏡裏，形影自相憐。
又可以睇吓《木蘭辭》呢一截，原文喺宋朝前（現代粵語未出現嘅時代）已經存在，所以應該唔係預咗人用粵語嚟讀嘅，不過用粵語讀都押到韻：
《木蘭辭》（宋前）其中一截
開我東閣門，坐我西閣床。脫我戰時袍，著我舊時裳。
當窗理雲鬢，對鏡帖花黃。出門看火伴，火伴皆驚惶：
同行十二年，不知木蘭是女郞！

西洋語言
西洋嘅語言都可以有押韻呢家嘢。
《三隻豬仔》原版個故仔係用 19 世紀嘅英文講同寫嘅，當中豬仔同大野狼之間嗰段對話畀好多人覺得得意，段嘢押到韻（in 嘅 IPA 係 [in]；chin 嘅 IPA 係 [chin]）。
"Little pig, little pig, let me come in.""No, not by the hair on my chinny chin chin.""Then I'll huff, and I'll puff, and I'll blow your house in."
段嘢嘅字面意譯：
「豬仔，豬仔，畀我入嚟啦。」「唔得，以我嗰個大一大嘅下巴發誓，唔得。」「噉我就大力吹，細力吹，我會吹冧你間屋。」

搜索引擎
有啲搜索引擎會有功能，畀用家入一隻漢字同指定一隻漢語，搵出「喺指定咗嗰隻漢語當中，同呢隻漢字押韻嘅漢字」。例如想像而家指定粵語，要搵出所有粵語當中同詩 （粵拼：si1）押韻嘅漢字，應該就會出
資 （粵拼：zi1）
衣 （粵拼：ji1）
啲 （粵拼：di1）
等嘅結果。呢種噉嘅功能，從事創意寫作相關工作嘅人成日都會用。
抽樣

抽樣係由一個總體嗰度抽出一個樣本嘅過程；喺呢個個案入面，。
抽樣（粵音：cau1 joeng2；英文：sampling）係指由一個統計總體入面抽一個樣本出嚟嘅過程。例如而家有香港嘅動物學家想研究海豚，原則上統計總體係世上古往今來所有嘅海豚，但係由於人力物力限制佢哋冇可能睇晒咁多隻海豚，於是佢哋唯有喺香港附近水域捉 20 隻海豚嚟研究，呢 20 隻海豚就係佢哋嘅樣本，而搵呢個樣本返嚟嘅過程就係抽樣。

理論基礎
睇埋：歸納
所有研究都係研究緊某啲總體。但研究嘅總體通常都太大，搞到研究佢哋嘅科學家好難由個總體入面嘅所有個體收集數據。
例如做醫學研究想睇啲人嘅血入面啲化合物嘅濃度。世界上有數以億計嘅人，要逐個逐個噉嚟研究太嘥時間，根本冇可能行得通，於是乎科學家喺做研究嗰陣往往要做抽樣－由研究緊個總體嗰度抽一小部份出嚟，而呢個部份就係所謂嘅樣本，希望透過研究呢一小部份嚟去了解嗮總體入面所有嘅個體。
例如係想研究黑洞嘅話，天體物理學家可以去搵 10 個特定嘅黑洞嚟研究，希望透過研究呢 10 個黑洞（呢 10 個黑洞只係全宇宙成千上萬個黑洞之中嘅一小部份）嚟了解埋其餘嘅黑洞。

做法步驟
睇埋：隨機抽樣
抽樣呢個程序係做科研好關鍵嘅一環，因為做抽樣嗰個科學家一定要確保到佢抽出嚟個樣本真係代表得到成個總體，噉先至可以說服到啲人話佢個研究得出嘅結果可以普遍化到去成個總體嗰度。例如係動物學家想研究狼噉，佢有至少兩個抽樣方法可以揀：
喺華南嗰度隨機噉攞 200 隻狼嚟研究；
喺全世界各個洲嗰度隨機噉抽（隨機抽樣）200 隻狼嚟研究。
一般認為，後者更加代表得到嗮個總體－「全世界嘅狼」－而前者就比較有以偏概全之嫌。好多時啲科學家詏話一份研究冇辦法將得出嘅結果普遍化，都係指控緊佢個樣本唔夠代表性。
睇埋優惠抽樣。

樣本概念
樣本大細：指樣本嘅個體數量，通常以  做符號代表；一般認為假設第啲因素不變，樣本最好就有咁大得咁大
樣本代表性：指個樣本有幾代表到想研究嗰個總體，數學化啲講，係指個樣本喺研究緊嘅變數上嘅概率分佈有幾接近總體；例如家陣想研究嘅總體係「人類」，但個研究者貪方便淨係由大學生嗰度抽樣，搞到成個樣本得 19 至 26 歲嘅人類，代表唔到呢個年齡層以外嘅人類－樣本代表性不足。
抽樣分佈

抽樣分佈（sampling distribution）係統計學上嘅一個概念。攞一個基於隨機抽樣嘅統計量，個統計量嘅概率分佈就係佢個抽樣分佈。
抽射

抽射，係足球場上射波嘅標準方法，用腳背大力抽個波嘅中心，以求個波勁而低；同時要注意個頭要響個波嘅正上，個身唔可以向後，唔係就好易炒飛機。
押切萌

押切 萌（日文：押切 もえ，1979年12月29號—），係日本嘅模特兒，響千葉縣出世。佢有169cm高，A型血，三圍係82-56-84 cm。

底細
押切萌初中嗰陣父母離婚，高中時代開始做雜誌模特兒，2001年7月加入「CanCam」後成為同山田優、蛯原友里齊名嘅名模。2003同2004年曾參加夏威夷嘅『檀香山馬拉松』比賽，2005年響夏威夷撞車令頸骨折斷，休息咗3個月至復出，喺2007年3月轉去『AneCan』做。至叻係煮嘢食，興趣係讀書同聽歌。
抹香鯨擱淺西貢大灣

抹香鯨擱淺西貢大灣係有條長十米、重五至十噸抹香鯨 BB，2003年7月20號俾人發現喺西貢大灣擱淺。成一百人想將佢推翻出海。鯨魚太重，到了挨晚，專家決定將佢人道毀滅，注射毒針。
Saint-Arroman, Gers

Saint-Arroman, Gers係法國嘅一個市鎮，位置喺奧斯坦尼大區嘅熱爾。
Saint-Araille

Saint-Araille係法國嘅一個市鎮，位置喺奧斯坦尼大區嘅上加龍。
Saint-Arailles

Saint-Arailles係法國嘅一個市鎮，位置喺奧斯坦尼大區嘅熱爾。
Saint-Armel, Ille-et-Vilaine

Saint-Armel, Ille-et-Vilaine係法國嘅一個市鎮，位置喺布禮斯大區嘅伊勒-維萊訥。
Saint-Aquilin

Saint-Aquilin係法國嘅一個市鎮，位置喺多多涅。
Saint-Arnoult-des-Bois

Saint-Arnoult-des-Bois係法國嘅一個市鎮，位置喺中央-盧華爾山谷嘅厄爾-盧華。
Saint-Auban

Saint-Auban係法國嘅一個市鎮，位置喺濱海阿爾卑斯。
廣東以色列理工學院

廣東以色列理工學院（英文：Guangdong Technion-Israel Institute of Technology，簡稱GTIIT）係一間公共科技學院同非營利性研究大學，喺中國廣東汕頭。
以色列理工學院同汕頭大學合作，喺李嘉誠基金會嘅財務支持下，喺2015年建立咗廣東理工學院；目的係專注於工程學同生命科學嘅研究同創新。